तिब्बती लोग
तिब्बती लोग, जो तिब्बती भाषा में बोड पा (བོད་པ་) कहलाते हैं, तिब्बत और उसके आसपास के क्षेत्रों में मूल रूप से बसने वाले लोगों की मानव जाति है। यह तिब्बती भाषा और उस से सम्बन्धित अन्य तिब्बताई भाषाएँ बोलते हैं और अधिकतर तिब्बती बौद्ध धर्म के अनुयायी हैं। तिब्बत के अलावा इनके समुदाय चीन, भारत, भूटान व नेपाल के पड़ोसी इलाकों में भी रहते हैं।
पेदोंग
पेदोंग (Pedong) भारत के पश्चिम बंगाल राज्य के कालिम्पोंग ज़िले में कालिम्पोंग नगर से 20 किलोमीटर पूर्व स्थित एक नगर है। यह 1,240 मीटर (4,071 फ़ुट) की ऊँचाई पर बसा हुआ है। शहर के दो भाग हैं: ऊपरी पेदोंग और निचला पेदोंग। पेदोंग ऐतिहासिक रेशम मार्ग पर जेलेप ला नामक दर्रे से दक्षिण में भारत को तिब्बत की राजधानी ल्हासा से जोड़ने वाले मार्ग पर स्थित है।